open-index/open-wikipedia-markdown huggingface dataset:
Ανάληψη Μεσσηνίας

Η **Ανάληψη** είναι χωριό και έδρα ομώνυμης τοπικής κοινότητας, του Δήμου Μεσσήνης, που υπάγεται στην Περιφερειακή Ενότητα Μεσσηνίας. Έχει πληθυσμό 412 κατοίκους, σύμφωνα με την Απογραφή του 2011.
Η τοπική κοινότητα Ανάληψης είναι χαρακτηρισμένη ως αγροτικός πεδινός οικισμός, με έκταση 7,058 χμ² (2011). Περιλαμβάνει και τον οικισμό Παραλία Ανάληψης.
## Πληθυσμός

(σε παρένθεση ο πληθυσμός της τοπικής κοινότητας)
## Τοποθεσία
Η Ανάληψη ανήκει στην Κοινότητα Ανάληψης και υπάγεται στη Δημοτική Ενότητα Μεσσήνης, του Δήμου Μεσσήνης. Βρίσκεται σε υψόμετρο 22 μέτρων και μέχρι το 1927 ονομαζόταν **Τζιτζώρι**. Απέχει περίπου 2 χιλιόμετρα από την Παραλία Ανάληψης και 16 χιλιόμετρα από την Καλαμάτα.

## Διοικητικές μεταβολές

* 21-04-1835, ο οικισμός Τζιτζώρι προσαρτάται στο Δήμο Παμίσου, με έδρα το Νησί (Μεσσήνη).
* 31-08-1912, ο οικισμός Τζιτζώρι αποσπάται από το Δήμο Παμίσου ορίζεται έδρα της Κοινότητας Τζιτζώρι.
* 22-12-1927, ο οικισμός Τζιτζώρι μετονομάζεται σε Ανάληψη και η Κοινότητα Τζιτζώρι σε Κοινότητα Αναλήψεως.
* 04-12-1997, ο οικισμός Ανάληψη αποσπάται από την Κοινότητα Αναλήψεως και προσαρτάται στο Δήμο Μεσσήνης.

## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Η δίψα

**Η δίψα** (γνωστή και ως **Δίψα**) είναι ελληνική τηλεοπτική σαπουνόπερα, παραγωγής 1990-1991, που δημιουργήθηκε από τον Λευτέρη Καπώνη και τον Στράτο Μαρκίδη και προβλήθηκε από τον τηλεοπτικό σταθμό Mega Channel από τις 19 Φεβρουαρίου του 1990 μέχρι τις 10 Μαΐου του 1991. Η σειρά αποτελεί τη δεύτερη σαπουνόπερα που προβλήθηκε από την ελληνική ιδιωτική τηλεόραση στις αρχές της δεκαετίας του 1990, με τη σειρά *Οικογένεια* του ANT1 να προηγείται της πρεμιέρας της ένα μήνα. Η σειρά παρουσιάζει την οικογενειακή και κοινωνική ζωή του επιχειρηματία Αντώνη Σέκερη και τα πρόσωπα που ανήκουν στο κύκλο του καθώς και τις μεταξύ τους σχέσεις.

Το μόνιμο πρωταγωνιστικό καστ αποτελείται από ηθοποιούς όπως ο Γιάννης Βούρος, η Κοραλία Καράντη, η Όλγα Πολίτου και ο Αντώνης Καφετζόπουλος ενώ το ρόλο του επιχειρηματία Αντώνης Σέκερη ερμηνεύει ο Γιάννης Βόγλης. Ρόλους κλειδιά στη σειρά είχαν διάφοροι ηθοποιοί όπως η Βάνα Μπάρμπα, ο Απόστολος Σοφιανός, ο Βαγγέλης Τραϊφόρος, η Γκέλυ Γαβριήλ, ο Κώστας Τσάκωνας και ο Βλάσσης Μπονάτσος. Την σκηνοθεσία της σειράς ανέλαβε ο Μάριος Ρετσίλας ενώ τη μουσική των τίτλων έγραψε ο Γιώργος Κριμιζάκης.

Η σειρά προβλήθηκε τις τηλεοπτικές σεζόν 1989-1990 και 1990-1991 και αποτελείται συνολικά από 102 επεισόδια. Η προβολή της σειράς γινόταν αρχικά δύο φορές την εβδομάδα ενώ από τα τέλη του πρώτου κύκλου η προβολή περιορίστηκε σε μία φορά την εβδομάδα στην prime time ζώνη του σταθμού.

## Υπόθεση
Ο Αντώνης Σέκερης είναι αποφασισμένος να πετύχει κοινωνικά χωρίς να υπολογίζει το κόστος των αποφάσεών του. Στην προσπάθειά του αυτή, παραμελεί την γυναίκα του Δώρα, η οποία αναζητά την φροντίδα που της λείπει στο πρόσωπο ενός άλλου άντρα. Η κόρη του Λίζα ερωτεύεται τον χειρότερό εχθρό του ενώ η ερωμένη του Άντζελα μαζί με το θετό του γιο μηχανορραφούν εναντίον του με σκοπό να τον εκδικηθούν.

## Διανομή
### Καστ

### Άλλοι χαρακτήρες
Έκτακτη συμμετοχή:

Χρήστος Μάντακας (Νίκος Γεωργιάδης)

Έλενα Αλεξοπούλου (Αιμιλία)

Βαρβάρα Κυρίτση (Κατερίνα)

Κωνσταντίνα Κούτσιου (Ντίνα)

Στάθης Νικολαΐδης

Μιχάλης Αρσένης (Μανώλης)

Τάκης Σταματάτος (Λεονάρδος)

Άγγελος Γεωργιάδης

Νίκος Παπαχρήστος

Μύρνα Μηλιώνη

Τάκης Γεωργέλης

Άννα Δήμα

Στέλλα Τζέκου

Ειρήνη Ραϊκού (τραγουδίστρια)

Μελίνα Ζαχά (τραγουδίστρια)

Θόδωρος Συριώτης (Εισαγγελέας)

Δήμητρα Παπαδήμα (Δημοσιογράφος - ρεπόρτερ)

### Συντελεστές
* Γιάννης Θεοδοσιάδης - Βίντεο 
* Φάνης Μερόντης - Ήχος 
* Απόστολος Ντασκαγιάννης - Βοηθός οπερατέρ 
* Τάκης Ποδαρόπουλος - Βοηθός οπερατέρ 
* Δημήτρης Τζιτζικάκης - Διεύθυνση παραγωγής 
* Χρήστος Καραμάνος - Ενδυματολόγος 
* Έλενα Γουνέλα - Μακιγιάζ 
* Μιχάλης Λαγουδάκος - Φροντιστής 
* Τάσος Καρανίκας - Φωτογράφος 
* Νίκος Δάλλας - Μοντάζ 
* Κώστας Ρεβύθης - Οργάνωση παραγωγής 
* Γιώργος Κριμιζάκης - Μουσική 
* Λουκάς Βαρθαλάμης - Διευθυντής φωτογραφίας 
* Λευτέρης Καπώνης - Σεναριογράφος 
* Μάριος Ρετσίλας - Σκηνοθεσία 
* Στράτος Μαρκίδης - Παραγωγή

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές Mega
Κατηγορία:Ελληνικές σαπουνόπερες
Λυκότραφος Μεσσηνίας

Ο **Λυκότραφος** είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 176 κατοίκους, σύμφωνα με την Απογραφή του 2011.

## Τοποθεσία
Ο Λυκότραφος ανήκει στην Κοινότητα Λυκότραφου, υπάγεται στη Δημοτική Ενότητα Μεσσήνης, του Δήμου Μεσσήνης και βρίσκεται σε υψόμετρο 73 μέτρων.

## Παναγιώτης Μιχαλόπουλος
Από τον Λυκότραφο καταγόταν ο μεγάλος λαϊκός τραγουδιστής Παναγιώτης Μιχαλόπουλος. Γεννήθηκε στις 24-03-1924 στον Λυκότραφο και πέθανε στις 28-08-1992 στην Αθήνα.

## Διοικητικές μεταβολές

* 21-04-1835, ο οικισμός Λυκότραφος προσαρτάται στο Δήμο Παμίσου, με έδρα το Νησί (Μεσσήνη).
* 31-08-1912, ο οικισμός Λυκότραφος αποσπάται από το Δήμο Παμίσου και ορίζεται έδρα της Κοινότητας Λυκοτράφου.
* 04-12-1997, ο οικισμός Λυκότραφος αποσπάται από την Κοινότητα Λυκοτράφου και προσαρτάται στο Δήμο Μεσσήνης.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Λευκοχώρα Μεσσηνίας

Η **Λευκοχώρα** είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 195 κατοίκους, σύμφωνα με την Απογραφή του 2011.

## Τοποθεσία
Η Λευκοχώρα ανήκει στην Κοινότητα Λευκοχώρας και υπάγεται στη Δημοτικήν Ενότητα Μεσσήνης, του Δήμου Μεσσήνης. Βρίσκεται σε υψόμετρο 77 μέτρων και μέχρι το 1927 ονομαζόταν **Χάστεμη**. Εκτός από τα σπίτια υπάρχει η Εκκλησία του Χωριού ο Ιερός Ναός Αγίου Ιωάννου του Χρυσοστόμου που υπάγεται στην Ιερά Μητρόπολη Μεσσηνίας

## Διοικητικές μεταβολές

* 21-04-1835, ο οικισμός Χάστεμη προσαρτάται στο Δήμο Λευκοθέας, με έδρα το Αβραμιό.
* 18-12-1840, ο οικισμός Χάστεμη αποσπάται από το Δήμο Λευκοθέας και προσαρτάται στο Δήμο Αριστομένους.
* 31-08-1912, ο οικισμός Χάστεμη αποσπάται από το Δήμο Αριστομένους και ορίζεται έδρα της Κοινότητας Χάστεμης.
* 22-12-1927, ο οικισμός Χάστεμη μετονομάζεται σε Λευκοχώρα και η Κοινότητα Χάστεμης μετονομάζεται σε Κοινότητα Λευκοχώρας.
* 04-12-1997, ο οικισμός Λευκοχώρα αποσπάται από την Κοινότητα Λευκοχώρας και προσαρτάται στο Δήμο Μεσσήνης.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Οροσειρά Σλοβακικός Παράδεισος

μικρογραφία|268x268εσ|Οροσειρά Σλοβακικός Παράδεισος
Η **οροσειρά Σλοβακικός Παράδεισος** είναι οροσειρά στην ανατολική Σλοβακία. Είναι ένα μέρος του *Spiš-Gemer Karst*, το οποίο με τη σειρά του είναι μέρος των σλοβακικών βουνών *Ore*, μια σημαντική υποδιαίρεση των Δυτικών Καρπαθίων .Βρίσκεται μεταξύ των πόλεων *Spišská Nová Ves* στα βόρεια και *Dobšiná* στα νότια. Είναι ιδιαίτερα γνωστή για τα φαράγγια και τους καταρράκτες και αποτελεί δημοφιλή προορισμό για πεζοπόρους καθώς έχει μια σειρά από ασυνήθιστες διαδρομές μέσα από φαράγγια και καταρράκτες. Υπάρχουν πολλά τμήματα στα οποία η ανάβαση γίνεται με σκάλες. Η περιοχή προστατεύεται από το Εθνικό Πάρκο Σλοβακικός Παράδεισος (πάρκο *Národný Slovenský raj*).

## Χαρακτηριστικά
αριστερά|μικρογραφία|238x238εσ
Η οροσειρά Σλοβακικός Παράδεισος είναι μια πεδιάδα με ψηλά οροπέδια. Το ψηλότερο βουνό είναι το *Ondrejisko* στα 1.270 μ. Η περιοχή αποτελείται κυρίως από ασβεστόλιθο καρστ (πεδιάδες *Geravy, Glac, Pelc* και *Skala*) και δολομίτη. Στα καρστικά οροπέδια εμφανίζονται φαινόμενα όπως καταβόθρες και σχηματισμοί ασβεστόλιθου. Το κλίμα είναι αρκετά κρύο.

Τυπικά χαρακτηριστικά είναι τα φαράγγια και οι χαράδρες (*Sokol, Suchá Belá, Piecky* και *Kyseľ*), που σχηματίζουν γραφικές βραχώδεις σκηνές και καταρράκτες, οι οποίοι δημιουργήθηκαν κυρίως από τους ποταμούς *Hnilec* και *Hornád* και τους παραποτάμους τους. Το ογδόντα τοις εκατό της περιοχής καλύπτεται από έλατα και ίταμους.

Υπάρχουν περισσότερες από 200 σπηλιές και υπόγειοι άβυσσοι. Μεταξύ των σπηλαίων το *Dobšinská ľadová jaskyňa* (*Dobšinská* σπηλιά πάγου) και το *Medvedia jaskyňa* (Σπηλιά της αρκούδας) είναι τα πιο γνωστά. Κάποτε υπήρχαν επίσης πολλοί οικισμοί ξυλοκόπων και λατομεία τα οποία μετατράπηκαν σε τουριστικά κέντρα όπως τα: *Dobšinská Maša, Dedinky, Mlynky* και *Stratená*.
αριστερά|μικρογραφία|245x245εσ

## Πανίδα
Στα αξιοσημείωτα και σπάνια ζώα περιλαμβάνονται η καφέ αρκούδα (Ursus arctos), ο χρυσαετός, ο κοινός γερανός και ο μαύρος πελαργός. Αρκετά κοινά είναι τα κόκκινα ελάφια και οι αγριόχοιροι, ο λύκος (Canis lupus), ο λύγκας (Lynx lynx) και η βίδρα (Lutra lutra).

## Χλωρίδα
Η περιοχή καλύπτεται από ερυθρελάτη (Picea abies), δασική οξιά (Fagus sylvatica), έλατο, αγριόπευκο και δασική πεύκη (Pinus sylvestris). Σημαντικά ενδημικά φυτά στην περιοχή είναι η Καμπανούλα των Καρπαθίων (Campanula carpatica), *Pulsatilla slavica, Hesperis silvestris, Liguria sibirica,* και *Saxifraga paniculate*. Άλλα φυτά που υπάρχουν σε αυτήν την περιοχή είναι το λουλούδι *Soldanella montana, το *Λείριο το μάρταγο *(Lilium martagon*) και το *Aconitum variegatum.*

## Παραπομπές

# "Slovensky raj National Park | Slovakia.com"
# Scheffel, Richard L.; Wernet, Susan J., eds. (1980). Natural Wonders of the World. United States of America: Reader's Digest Association, Inc. p. 348.

## Δείτε επίσης
* Σλοβακικός Παράδεισος
* Καρπάθια Όρη

## Εξωτερικοί σύνδεσμοι
* 

Κατηγορία:Βουνά της Σλοβακίας
Πιλαλίστρα Μεσσηνίας

Η **Πιλαλίστρα** είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 184 κατοίκους, σύμφωνα με την Απογραφή του 2011.

## Τοποθεσία
Η Πιλαλίστρα ανήκει στην Κοινότητα Πιλαλίστρας, υπάγεται στη Δημοτική Ενότητα Μεσσήνης, του Δήμου Μεσσήνης και βρίσκεται σε υψόμετρο 102 μέτρων.

## Διοικητικές μεταβολές

* 17-06-1897, ο οικισμός **Πηλαλίστρα** προσαρτάται στο Δήμο Εύας.
* 31-08-1912, ο οικισμός Πηλαλίστρα αποσπάται από το Δήμο Εύας και προσαρτάται στην Κοινότητα Καρτερολίου.
* 26-03-1919, ο οικισμός Πηλαλίστρα αποσπάται από την Κοινότητα Καρτερολίου και ορίζεται έδρα της Κοινότητας Πηλαλίστρας.
* 22-12-1927, στον οικισμό Πηλαλίστρα προσαρτάται ο καταργούμενος οικισμός Κούρταλι της Κοινότητας Πηλαλίστρας.
* 16-10-1940, το όνομα του οικισμού Πηλαλίστρα διορθώνεται σε Πιλαλίστρα.
* 04-12-1997, ο οικισμός Πιλαλίστρα αποσπάται από την Κοινότητα Πιλαλίστρας και προσαρτάται στο Δήμο Μεσσήνης.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Ίντα του Σάουμπουργκ-Λίππε

Η **Ίντα του Σάουμπουργκ-Λίππε** (*Ida von Schaumburg-Lippe*, 28 Ιουλίου 1852 - 28 Σεπτεμβρίου 1891) ήταν κόρη του Αδόλφου Α΄ του Σάουμπουργκ-Λίππε.

## Βιογραφία
Η *Ίντα Ματθίλδη Αδελαΐδα* γεννήθηκε στις 28 Ιουλίου 1852 στο Μπύκεμπουργκ, και ήταν το πέμπτο παιδί και τρίτη κόρη του Αδόλφου Α΄ του Σάουμπουργκ-Λίππε και της Ερμίνας του Βάλντεκ & Πύρμοντ.

Παρά την υψηλή τους θέση, η Ίντα και τα αδέλφια της μεγάλωσαν πολύ απλά. Μια έκθεση ανέφερε ότι "*ήξεραν περισσότερα για την κουζίνα από πολλές γυναίκες κατώτερου βαθμού*". Η Ίντα ήταν επίσης καλά μορφωμένη και ήταν σε θέση να συνομιλήσει για τη φιλοσοφία και την επιστήμη με ανθρώπους του πριγκιπάτου.

Στις 8 Οκτωβρίου 1872 παντρεύτηκε τον Ερρίκο ΚΒ΄ Ρόις του Γκράιτς. Μαζί απέκτησαν έξι παιδιά:
*τον Ερρίκο ΚΔ΄ (1878 - 1927).
*την Έμμα (1881 - 1961), παντρεύτηκε τον Ερρίκο Κύνιγκλ του Έρενμπουργκ.
*την Μαρία (1882 - 1942), παντρεύτηκε τον Φερδινάνδο του Γκναγκνόνι.
*την Καρολίνα (1884 - 1905), παντρεύτηκε τον Γουλιέλμο Ερνέστο της Σαξονίας-Βαϊμάρης-Άιζεναχ. Δεν απέκτησαν παιδιά.
*την Ερμίνα (1887 - 1947), παντρεύτηκε τον (1) Ιωάννη Γεώργιο του Σουνάϊκ-Κάρολαθ (απέκτησαν 5 παιδιά) και τον (2) Γουλιέλμο Β΄ της Γερμανίας. Δεν απέκτησαν παιδιά.
*την Ίντα (1891 - 1977), παντρεύτηκε τον Χριστόφορο Μαρτίνο Γ΄ του Στόλμπεργκ-Ρόσλα.

Πέθανε στις 28 Σεπτεμβρίου 1891 στο Σλάις σε ηλικία 39 ετών.

## Τίτλοι
*28 Ιουλίου 1852 – 8 Οκτωβρίου 1872: *Η Γαληνοτάτη Υψηλότητα* Πριγκίπισσα Ίντα του Σάουμπουργκ-Λίππε
*8 Οκτωβρίου 1872 – 28 Σεπτεμβρίου 1891: *Η Γαληνοτάτη Υψηλότητα* Η Πριγκίπισσα Ρόις του Γκράιτς

## Παραπομπές
*
*


Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες του Σάουμπουργκ-Λίππε
Κατηγορία:Πριγκίπισσες τoυ Ρόις
Νεοχώρι Αριστομένους Μεσσηνίας

Το **Νεοχώρι** Αριστομένους είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 196 κατοίκους, σύμφωνα με την Απογραφή του 2011.

## Τοποθεσία
Το Νεοχώρι Αριστομένους ανήκει στην Κοινότητα Νεοχωρίου Αριστομένους, υπάγεται στη Δημοτική Ενότητα Μεσσήνης, του Δήμου Μεσσήνης και βρίσκεται σε υψόμετρο 123 μέτρων.

## Διοικητικές μεταβολές
* 21-04-1835, ο οικισμός Νεοχώρι Αριστομένους προσαρτάται στο Δήμο Λευκοθέας, με έδρα το Αβραμιό.
* 18-12-1840, ο οικισμός Νεοχώρι Αριστομένους αποσπάται από το Δήμο Λευκοθέας και προσαρτάται στο Δήμο Αριστομένους.
* 31-08-1912, ο οικισμός Νεοχώρι Αριστομένους αποσπάται από το Δήμο Αριστομένους και προσαρτάται στην Κοινότητα Αβραμιού.
* 26-03-1919, ο οικισμός Νεοχώρι Αριστομένους αποσπάται από την Κοινότητα Αβραμιού και ορίζεται έδρα της Κοινότητας Νεοχωρίου Αριστομένους.
* 04-12-1997, ο οικισμός Νεοχώρι Αριστομένους αποσπάται από την Κοινότητα Νεοχωρίου Αριστομένους και προσαρτάται στο Δήμο Μεσσήνης.

## Σημείωση
Στη Μεσσηνία αλλά στον Δήμο Οιχαλίας υπάρχει ο συνώνυμος οικισμός Νεοχώρι Ιθώμης ενώ στο Δήμο Δυτικής Μάνης το Νεοχώρι Λέυκτρου.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Βλυχάδα (αποσαφήνιση)

Με την ονομασία **Βλυχάδα** αναφέρονται στην Ελλάδα οι παρακάτω οικισμοί:

* Βλυχάδα Αττικής
* Βλυχάδα Ρεθύμνου
* Βλυχάδα Χίου

οι ομώνυμες παραλίες στην Άνδρο, Κύθηρα, δήμο Ζάρακα Λακωνίας, Σαντορίνη αλλά και  
* το σπήλαιο Βλυχάδας ή Γλυφάδας ή Διρού

## Δείτε επίσης

* Κάτω Βλυχάδα Αττικής

Βλυχαδα
Σταυρωμένος (αποσαφήνιση)

Με την ονομασία **Σταυρωμένος** αναφέρονται οι παρακάτω οικισμοί της Κρήτης:

* Σταυρωμένος Μυλοποτάμου Ρεθύμνης
*Σταυρωμένος Χαμαλευρίου Ρεθύμνης
* Σταυρωμένος Λασιθίου

Σταυρωμενος
Λευκό Εργοστάσιο

δεξιά|μικρογραφία| Η νότια πλευρά του εργοστασίου.
Το **Λευκό Εργοστάσιο** (, ) είναι κλασικιστικό κτίριο στο Λοτζ της Πολωνίας, που κατασκευάστηκε το 1835-1839 για να φιλοξενήσει ένα εργοστάσιο κλωστοϋφαντουργίας, που ανήκε στον Λούντβικ Γκάιερ. Σήμερα φιλοξενεί το Κεντρικό Μουσείο Κλωστοϋφαντουργίας και τη μπάντα παραδοσιακών χορών Harnam. Θεωρείται ένα εξαιρετικό παράδειγμα πρώιμης βιομηχανικής αρχιτεκτονικής στο Λοτζ. Το κτίριο βρίσκεται στο νότιο άκρο της οδού Πιοτρκόφκσα, νότια του κέντρου της πόλης. 

## Ιστορία
Στο πρώτο μισό του 19ου αιώνα, το Λοτζ, που ήταν μέρος της Ρωσικής Αυτοκρατορίας και προηγουμένως μία μικρή πόλη, γνώρισε ταχεία οικονομική και βιομηχανική ανάπτυξη. Η πόλη ήταν ανοιχτή για μετανάστες και ο Γκάιερ, ένας Γερμανός με καταγωγή από τη Σαξονία, μετακόμισε στην πόλη για να ξεκινήσει την παραγωγή κλωστοϋφαντουργικών προϊόντων. Το κτίριο ανακατασκευάστηκε αρκετές φορές μετά το 1830, αλλά διατηρεί το αρχικό του σχέδιο. Το 1955, λήφθηκε η απόφαση να φιλοξενηθεί το Κεντρικό Μουσείο Κλωστοϋφαντουργίας στο κτίριο και το 1958 ξεκίνησαν οι εργασίες ανακατασκευής που έκαναν το κτίριο κατάλληλο ως μουσείο. Το μουσείο ιδρύθηκε ως ανεξάρτητο ίδρυμα το 1960. Ταυτόχρονα, το κτίριο χρησιμοποιήθηκε ακόμη ως εργοστάσιο μέχρι το 1990, όταν σταμάτησε η παραγωγή στην ανατολική πτέρυγα. Η πτέρυγα μεταφέρθηκε στο μουσείο το 2002, ολοκληρώνοντας τη μεταφορά ολόκληρου του συγκροτήματος.

Το Λευκό Εργοστάσιο είναι ένα τετραπτέρυγο κτίριο με αυλή. Η παλαιότερη πτέρυγα είναι η δυτική, με θέα στην οδό Πιοτρκόφσκα. Η βόρεια πτέρυγα είναι από το 1838, η νότια είναι από το 1847 και η ανατολική πτέρυγα χτίστηκε το 1886. Στην αυλή, είναι χτισμένο το Παλαιό Οίκημα Βρασμού. Το συγκρότημα διαθέτει υψηλή καμινάδα, δύο πύργους σκόνης και δύο πύργους νερού, κάτι που αποτελεί ασυνήθιστη λύση για το πρώτο μισό του 19ου αιώνα. Νότια του κτιρίου, έχει δημιουργηθεί μία λίμνη. Δίπλα στο Λευκό Εργοστάσιο, που εξακολουθεί να βρίσκεται σε βιομηχανικό έδαφος, άνοιξε το Υπαίθριο Μουσείο Αρχιτεκτονικής Ξύλου του Λοτζ το 2009. 

Το κτίριο έχει χαρακτηριστεί ως μνημείο πολιτιστικής κληρονομιάς. 

## Παραπομπές


Κατηγορία:Κτίρια και κατασκευές στο Λοτζ
Κατηγορία:Οδός Πιοτρκόφσκα
Κατηγορία:Ιστορικά μνημεία της Πολωνίας
Βλυχάδα Ρεθύμνης

*Για συνώνυμους οικισμούς και τοποθεσίες δείτε το λήμμα: [[Βλυχάδα (αποσαφήνιση)]]* 

Η **Βλυχάδα** είναι πεδινός οικισμός του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Είναι κτισμένος σε υψόμετρο 50 μέτρα.

## Γεωγραφία - Ιστορία
Η Βλυχάδα βρίσκεται σε απόσταση 31 χλμ. Α. από το Ρέθυμνο και 18 χλμ. ΒΑ. από το Πέραμα (έδρα του δήμου). Το χωριό είναι κτισμένο δίπλα και νότια από την Εθνική Οδό 90 ή Βόρειο Οδικό Άξονα Κρήτης (Β.Ο.Α.Κ.) ενώ βόρεια και προς την πλευρά της θάλασσας είναι το Μπαλί. Δυτικά του χωριού είναι η Ιερά Μονή Τιμίου Προδρόμου Ατάλης-Μπαλή που τοιχογραφίες από το καθολικό της  χρονολογούνται στον 14ο αιώνα και η πρώτη γνωστή γραπτή μαρτυρία σε νοταριακό έγγραφο του 1628. Η αρχιτεκτονική της μονής παρουσιάζει αρκετές ιδιαιτερότητες, είναι κτισμένη σε επίπεδα με θέα τη θάλασσα και από το 1980 έχει χαρακτηριστεί διατηρητέο μνημείο.

Ως ξεχωριστός  οικισμός αναφέρεται επίσημα το 1961 με την ονομασία *Κάτω Βλυχάδα* να απογράφεται στην τότε κοινότητα Μελιδονίου και το 1963 με το ΦΕΚ 219Α - 11/12/1963 να μετονομάζεται σε Βλυχάδα. Σύμφωνα με το σχέδιο Καλλικράτης, μαζί με το Μελιδόνι, Εξάντη και το Μπαλί αποτελούν την τοπική κοινότητα Μελιδονίου που υπάγεται στη δημοτική ενότητα Γεροποτάμου του Δήμου Μυλοποτάμου και σύμφωνα την απογραφή του 2011 έχουν πληθυσμό 163 κατοίκους.

## Εξωτερικοί σύνδεσμοι

* Μονή Αττάλης (Μπαλή) από τον ιστότοπο "Ταξιδιωτικός Οδηγός Κρήτης - cretanbeaches.com"

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Μαυρομμάτι Παμίσου Μεσσηνίας

Το **Μαυρομμάτι** Παμίσου είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 452 κατοίκους, σύμφωνα με την Απογραφή του 2011.

## Τοποθεσία
Το **Μαυρομμάτι Παμίσου** ανήκει στην Κοινότητα Μαυρομματίου Παμίσου και υπάγεται στη Δημοτική Ενότητα Μεσσήνης, του Δήμου Μεσσήνης. Βρίσκεται σε υψόμετρο 45 μέτρων και παλαιότερα ονομαζόταν και **Κάτω Μαυρομμάτι**, για να ξεχωρίζει από το Μαυρομμάτι Ιθώμης (Αρχαία Μεσσήνη), ή Πάνω Μαυρομμάτι.

## Διοικητικές μεταβολές

* 21-04-1835, ο οικισμός Μαυρομμάτι προσαρτάται στο Δήμο Παμίσου, με έδρα το Νησί (Μεσσήνη).
* 31-08-1912, ο οικισμός Μαυρομμάτι αποσπάται από το Δήμο Παμίσου και ορίζεται έδρα της Κοινότητας Μαυρομματίου Παμίσου.
* 04-12-1997, ο οικισμός Μαυρομμάτι αποσπάται από την Κοινότητα Μαυρομματίου Παμίσου και προσαρτάται στο Δήμο Μεσσήνης.

## Εξωτερικοί σύνδεσμοι

* Μαυρομμάτι Παμίσου (βίντεο στο youtube)

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Μεγαλούπολη

Η **μεγαλούπολη** (εναλλακτικοί όροι: **μητρόπολη**, **μεγαπόλη**, **μεγαπεριοχή**, **σύμπλεγμα πόλεων**, **υπερπόλη**) συνήθως ορίζεται ως μια ομάδα δύο ή περισσότερων παραπλήσιων μητροπολιτικών περιοχών, οι οποίες μπορεί να είναι κάπως διαχωρισμένες ή να συγχωνεύονται σε μια συνεχή αστική περιοχή. Η έννοια της μεγαλούπολης αναφέρεται σε μια πόλη πληθυσμού άνω των 1.000.000 κατοίκων. Η έννοια της μεγαλούπολης έχει μεγάλη επιρροή, καθώς εισήγαγε μια νέα, μεγαλύτερη κλίμακα στη σκέψη και μελέτη για τις αστικές συμπεριφορές και την αστική ανάπτυξη.

Μερικές μεγαλουπόλεις είναι για παράδειγμα η Αθήνα, η Κωνσταντινούπολη, το Παρίσι, το Βερολίνο, η Ρώμη, η Λισαβόνα, το Λονδίνο, η Μόσχα, το Νέο Δελχί, το Πεκίνο, η Σεούλ, το Τόκυο, το Κάιρο, η Νέα Υόρκη.

## Παραπομπές


Κατηγορία:Πόλη
Ένωση Κριτικών Κινηματογράφου της Οκλαχόμα

Η ***Ένωση Κριτικών Κινηματογράφου της Οκλαχόμα*** (**[[αγγλικά]]Oklahoma Film Critics Circle**) (συντ.OFCC) είναι μια αμερικανική ένωση κριτικών του κινηματογράφου, που έχει έδρα την Οκλαχόμα στις Ηνωμένες Πολιτείες Αμερικής και ιδρύθηκε το 2006.

Κάθε χρόνο, η Ένωση απονέμει τα δικά της βραβεία των μελών της, 
τα οποία αναγνωρίζουν τις καλύτερες ταινίες της χρονιάς.

## Κατηγορίες βραβείων
*Καλύτερη Ταινία
*Καλύτερη Σκηνοθεσία
*Καλύτερος Α' Ανδρικός Ρόλος
*Καλύτερος Α' Γυναικείος Ρόλος
*Καλύτερος Β' Ανδρικός Ρόλος
*Καλύτερος Β' Γυναικείος Ρόλος
*Καλύτερη Πρωτότυπη Ταινία
*Καλύτερο Πρωτότυπο Σενάριο
*Καλύτερο Προσαρμοσμένο Σενάριο
*Καλύτερη Ξενόγλωσση Ταινία
*Καλύτερη Ταινία Κινουμένων Σχεδίων
*Καλύτερο Ντοκιμαντέρ
*Χειρότερη Προφανής Ταινία

## Παραπομπές

## Εξωτερικοί σύνδεσμοι
* Ο 

Κατηγορία:Κινηματογραφικά βραβεία στις Ηνωμένες Πολιτείες
Μπομπ Λάφμαν

Ο **Μπομπ Λάφμαν**  (Bob Loughman Weibur)  (γεννήθηκε στις 8 Μαρτίου 1961)  είναι πολιτικός του Βανουάτου και πρωθυπουργός της Δημοκρατίας του Βανουάτου από τις 20 Απριλίου 2020 έως τις 4 Νοεμβρίου 2022. 

## Σταδιοδρομία
Μέλος του Vanua'aku Pati, εξελέγη για πρώτη φορά στο Κοινοβούλιο ως βουλευτής της Τάννα στις γενικές εκλογές που διεξήχθησαν στις 6 Ιουλίου 2004. Επανεκλέχθηκε το 2008 και το 2012.  Τον Μάρτιο του 2013, έπειτα από αλλαγή στην κυβέρνηση, ο νέος πρωθυπουργός Μοάνα Καρκάσις Καλόζιλ τον διόρισε υπουργό Παιδείας.  

Όπως και άλλα μέλη του Vanua'aku Pati, αποχώρησε από την κυβέρνηση στις 15 Μαΐου 2014 για να βοηθήσει στην ανατροπή της κυβέρνησης του Καρκάσις. Ο νέος πρωθυπουργός Τζο Νάτουμαν διατήρησε τον Λάφμαν στη θέση του ως υπουργός Παιδείας.  Έχασε το αξίωμά του στις 11 Ιουνίου 2015, όταν η κυβέρνηση Νάτουμαν εκδιώχθηκε με πρόταση μομφής.  

Στις 20 Απριλίου 2020 ο Λάφμαν ανέλαβε πρωθυπουργός του Βανουάτου και παρέμεινε στη θέση έως τις 4 Νοεμβρίου 2022.  

## Παραπομπές


Κατηγορία:Πρωθυπουργοί του Βανουάτου
Παναγιώτης Φιλιππαίος

Ο **Παναγιώτης Φιλιππαίος** (Αθήνα, 7 Σεπτεμβρίου 1991) είναι Έλληνας ηθοποιός και γραφίστας. Από το 1999 μέχρι το 2006 έπαιξε σε πολλές τηλεοπτικές σειρές με πιο γνωστή τη σειρά *[[Είσαι το Ταίρι Μου]]* την περίοδο 2001-2002. Ακόμη έχει λάβει μέρος σε δύο κινηματογραφικές ταινίες.

## Βιογραφικό
Γεννήθηκε το 1991 στην Αθήνα όπου και μεγάλωσε. Σε ηλικία 8 ετών ξεκίνησε να ασχολείται με την υποκριτική παίζοντας σε διάφορες τηλεοπτικές σειρές συνήθως ρόλους μικρών παιδιών.

Η πρώτη του εμφάνιση έγινε το 1999 στο Χριστουγεννιάτικο επεισόδιο του δεύτερου κύκλου της κωμικής σειράς ''Εγκλήματα'' στον ANT1 όπου υποδύθηκε ένα παιδάκι που λέει τα κάλαντα στο σπίτι της οικογένειας Μητρόπουλου. Λίγους μήνες μετά επανεμφανίστηκε στα ''Εγκλήματα'' αύτη τη φορά υποδυόμενος το γιο του Αλέκου Παπαδήμα σε όνειρο. Την ίδια χρονιά εμφανίστηκε και σε άλλες σειρές. Πιο συγκεκριμένα συμμετείχε σε κάποια επεισόδια της δραματικής σειράς *Σύνορα Αγάπης*, έλαβε μέρος σε μία ιστορία της σειράς *Αθώος ή Ένοχος* και τέλος έπαιξε στη νεανική σειρά *Δούρειος Ίππος*. Το 2000 εντάχθηκε στο καστ της καθημερινής σειράς του Νίκου Φώσκολου *[[Καλημέρα Ζωή]]* υποδυόμενος το μικρό γιο του ταξίαρχου Στάθη Θεοχάρη, Βασίλη Θεοχάρη στον όγδοο και ένατο κύκλο της σειράς. Το 2001, πέρα από την παρουσία του στην καθημερινή σειρά, έκανε έκτακτες εμφανίσεις στις σειρές *Μικρές αμαρτίες* και *[[Επιφάνεια (σειρά)|Επιφάνεια]]*.

Έγινε ιδιαίτερα γνωστός στο ευρύ κοινό από το ρόλο του μικρού Μιλτιάδη Ζύγουρα στη κωμική σειρά του Λευτέρη Παπαπέτρου *[[Είσαι το Ταίρι Μου]]* στο Mega Channel. Εκεί τη σεζόν 2001-2002 είχε το ρόλο του μικρότερου μέλους της οικογένειας Μπεζεντάκου που ακολουθούσε πιστά τον τρόπο διαπαιδαγώγησης της αυταρχικής μητέρας του Αννέτας (Δάφνη Λαμπρόγιαννη) μέχρι που γνωρίζει τη Στέλλα (Βίκυ Σταυροπούλου) και προσπαθεί να συμβαδίσει με τον τρόπο που μεγαλώνουν τα παιδάκια της ηλικίας του. Την επόμενη σεζόν ήταν μέρος του καστ της κοινωνικής σειράς *Ζευγάρια* στον ANT1 έχοντας το ρόλο του Αλέξη, του μικρού γιού του Γιώργου Νινιού και της Άννας Αδριανού. Το 2002 πρωταγωνίστησε στη δραματική ταινία μικρού μήκους *Έγκλημα και τιμωρία*. Το 2004 έκανε μία guest εμφάνιση στην κωμική σειρά *Φάε τη σοκολάτα σου* υποδυόμενος τον κεντρικό χαρακτήρα της σειράς σε παιδική ηλικία. Το 2004 πρωταγωνίστησε μαζί με τη Δήμητρα Χατούπη στην κοινωνική ταινία *Χαιρέτα μας τον πλάτανο*. Τη σεζόν 2005-2006 έπαιξε μαζί με την Ελένη Καστάνη στη σειρά *Η κατάλληλη στιγμή*. Το 2011 έκανε μία σύντομη εμφάνιση στη *[[Η γενιά των 592 ευρώ|Γενιά των 592 ευρώ]]*. Το 2014, ύστερα από αποχή πολλών χρόνων, δέχτηκε την πρόταση του σεναριογράφου Λευτέρη Παπαπέτρου, με τον οποίο συνεργάστηκαν στο *[[Είσαι το Ταίρι Μου]]*, για ένα μικρό ρόλο σε ένα επεισόδιο της μαύρης κωμωδίας *[[Κάτω Παρτάλι]]*. Έτσι εμφανίστηκε στο ενδέκατο επεισόδιο του πρώτου κύκλου της σειράς όπου έπαιξε ξανά μαζί με τη Βίκυ Σταυροπούλου μετά από 13 χρόνια.

Τελειώνοντας το σχολείο σπούδασε στο Τμήμα Δημοσιογραφίας του Παντείου Πανεπιστημίου ενώ τα τελευταία χρόνια εργάζεται ως γραφίστας.

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κάμπος Δοξαρού Ρεθύμνης

Ο **Κάμπος Δοξαρού** είναι ημιορεινός οικισμός του Δήμου Μυλοποτάμου στην Περιφερειακή Ενότητα Ρεθύμνης της Κρήτης, σε απόσταση 44 χλμ. Α. από το Ρέθυμνο (μέσω Πανόρμου) και 17 χλμ. Α.-ΝΑ. από το Πέραμα (έδρα του δήμου). Είναι κτισμένος στην εύφορη κοιλάδα του Μυλοποτάμου, στους νότιους πρόποδες από τα Ταλαία Όρη (Κουλούκωνας) σε υψόμετρο 220 μέτρα. Το χωριό είναι δίπλα στο Δοξαρό (Β.), ανάμεσα στον Κάμπο Απλαδιανών (Δ.-ΒΔ.) και στον Μακρυγιάννη (ΝΑ.), ενώ μέσα από αυτό περνάει η παλιά ΕΟ Ηρακλείου - Ρεθύμνου. Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Δοξαρού. Σύμφωνα με το σχέδιο Καλλικράτης, μαζί με το Δοξαρό, τον Μακρυγιάννη, το Μακρυγιαννιό και τα Χελιανά αποτελούν την τοπική κοινότητα Δοξαρού που υπάγεται στη δημοτική ενότητα Κουλούκωνα του Δήμου Μυλοποτάμου και σύμφωνα την απογραφή του 2011 έχει πληθυσμό 91 κατοίκους.

## Εξωτερικοί σύνδεσμοι

* Η πεζοπορική διαδρομή Κάμπος Δοξαρού - Πτυχές Βώσακου - Δοξαρό

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Ηφαιστειακό πεδίο Ταχαλρά

Το **ηφαιστειακό πεδίο Ταχαλρά** είναι ηφαιστειακό πεδίο στην Αλγερία. Αποτελείται από ένα οροπέδιο λάβας της Μειόκαινου και μερικές οπές από την Πλειόκαινο έως την Ολόκαινο εποχή, συμπεριλαμβανομένων κώνων σκωριάς. 

## Γεωγραφία και γεωμορφολογία
Το Ταμανρασσέτ βρίσκεται ανατολικά-βορειοανατολικά από το πεδίο. Κώνοι σκωριάς, δόμοι λάβας, ροές λάβας και μάαρ σχηματίζουν το πεδίο, το οποίο καλύπτει επιφάνεια 1.800 τετραγωνικών χιλιομέτρων (690 τετραγωνικών μιλίων) η οποία εκτείνεται από δυτικά προς ανατολικά. Υπάρχουν περίπου 132 ξεχωριστές οπές στην περιοχή που καλύπτει έκταση 2.400 τετραγωνικών χιλιομέτρων (950 τετραγωνικών μιλίων). 

## Γεωλογία
Το Ταχαλρά είναι μέρος μιας περιοχής ηφαιστειακών πεδίων στο Χογκάρ, η οποία ήταν ενεργή από τον Μεσοζωικό αιώνα. Η σεισμική τομογραφία απέδειξε την ύπαρξη μανδύα χαμηλής ταχύτητας κάτω από τα ηφαιστειακά πεδία Ταχαλρά και Ατακόρ, κάτι που θεωρείται ως σημάδι παρουσίας πρόσφατης ηφαιστειακής δραστηριότητας. 

Η βάση κάτω από το πεδίο αποτελείται από πετρώματα της Προκαμβρίου εποχής, κυρίως μεταμορφωσιγενή πετρώματα και πλουτώνια που αποτελούν μέρος μιας κινητής ζώνης στο άκρο του Δυτικοαφρικανικού κράτωνα. Τμήματα της βάσης καλύπτονται με παλαιοζωικά πετρώματα. 

Το πεδίο έχει εκτοξεύσει βασάλτη, βασανίτη, ρυόλιθο και τραχύτη. Περιέχει αμφίβολους, κλινοπυροξένιο, μαγνητίτη και ολιβίνους φαινοκρυστάλλους. Οι διατάξεις στη σύνθεση των ιχνοστοιχείων και στις αναλογίες ισοτόπων υποδηλώνουν ότι τα μάγματα είτε αναπτύχθηκαν από μεταβλητό αρχικό υλικό είτε από μετασωματωμένο μανδύα. 

## Ιστορία εκρήξεων
Η ηφαιστειακή δραστηριότητα ξεκίνησε στη Μειόκαινο και οδήγησε στην ανάπτυξη ενός οροπεδίου λάβας με πάχος έως 100 μέτρα (330 πόδια). Οι εκρήξεις συνεχίστηκαν στην Πλειόκαινο και στην Πλειστόκαινο, σχηματίζοντας πολλές ξεχωριστές οπές. Μάαρ και οι κώνοι στο βόρειο τμήμα του πεδίου προέρχονται από την Πλειστόκαινο και την Ολόκαινου (Παλαιολιθική έως Νεολιθική περίοδος).  

## Παραπομπές


### Πηγές

* 

Ταχαλρα
Θρησκεία στο Καζακστάν

Σύμφωνα με διάφορες έρευνες η πλειοψηφία των πολιτών του Καζακστάν, στην πλειοψηφία τους Καζάκοι, αυτοπροσδιορίζονται ως μη θρησκευόμενοι Μουσουλμάνοι. Άλλοι Καζάκοι είναι Σουνίτες της σχολής Χαναφί. Οι Σουνίτες Χαναφί στο Καζακστάν είναι κατά κύριο λόγο Καζάκοι (οι οποίοι αποτελούν το 63.6% του πληθυσμού του Καζακστάν) καθώς και Ουζμπέκοι, Ουιγούροι και Τατάροι. Μια μειοψηφία, η οποία δεν υπερβαίνει το 1% του πληθυσμού,ανήκει στη μουσουλμανική σχολή Σαφί'ι (κυρίως Τσετσένοι) ή Σιίτες. Στο Καζακστάν υπάρχουν 2.300 τζαμιά, τα οποία είναι συνδεδεμένα με την "Πνευματική Ένωση των Μουσουλμάνων του Καζακστάν" (ΠΕΜΚ). Ο ηγέτης της ΠΕΜΚ είναι ο ανώτατος μουφτής Σερικμπάι Σατιμπαλντιούλι Οράζ (2020). Στο Καζακστάν, το Ιντ αλ-αντχά (μουσουλμανική εορτή) είναι εθνική εορτή.

Περίπου το ένα τέταρτο (γύρω στο 25%) του πληθυσμού του Καζακστάν είναι Ορθόδοξοι, που ανήκουν στη Ρωσική Ορθόδοξη Εκκλησία. Οι κύριες Ορθόδοξες εθνότητες του Καζακστάν είναι οι Ρώσοι, οι Ουκρανοί, οι Λευκορώσοι και οι Έλληνες. Στο Καζακστάν εντοπίζονται και άλλα χριστιανικά δόγματα όπως τα παρακάτω: Καθολικοί, Προτεστάντες (Βαπτιστές, Πρεσβυτεριανοί, Λουθηρανοί, Πεντηκοστιανοί, Μεθοδιστές, Μεννονίτες και Αντβεντιστές της Έβδομης Ημέρας), Μάρτυρες του Ιεχωβά και Μορμόνοι. Στο Καζακστάν υπάρχουν 265 εγγεγραμμένες Ορθόδοξες εκκλησίες, 93 Καθολικές εκκλησίες και 543 Προτεστανικές εκκλησίες και οίκοι προσευχές. Τα Χριστούγεννα (7 Ιανουαρίου) είναι επίσης εθνική εορτή του Καζακστάν. Τα Χριστούγεννα εορτάζονται στις 7 Ιανουαρίου και όχι στις 25 Δεκεμβρίου καθώς εορτάζονται κατά το Ιουλιανό ημερολόγιο όπως και στη Ρωσία.

Άλλες καταγεγραμμένες θρησκευτικές ομάδες στο Καζακστάν είναι ο Ιουδαϊσμός, η Πίστη Μπαχάι, ο Ινδουισμός, ο Βουδισμός, η Εκκλησία της Σαηεντολογίας, η Χριστιανική Επιστήμη και η Εκκλησία της Ενοποίησης.

Η χώρα είναι πολυεθνική. Το Καζακστάν έχει μια μακρά παράδοση θρησκευτικής ανοχής και κοσμικισμού. Από την ανεξαρτητοποίηση του Καζακστάν ο αριθμός τζαμιών και εκκλησιών έχει μεγαλώσει σημαντικά. Ωστόσο, ο πληθυσμός είναι μερικές φορές επιφυλακτικός όσον αφορά τις μειονοτικές θρησκευτικές ομάδες και θρησκευτικές ομάδες που προσηλυτίζουν. Υπάρχουν πολλές περιπτώσεις όπου πολίτες υπέβαλαν καταγγελίες ή μηνύσεις αφού συγγενικά τους πρόσωπα άρχισαν να εμπλέκονται σε τέτοιες ομάδες. Οι ηγέτες των τεσσάρων θρησκευτικών ομάδων τις οποίες η κυβέρνηση θεωρεί "παραδοσιακές" (Ισλάμ, Ρωσική Ορθοδοξία, Καθολικισμός, Ιουδαϊσμός) ανέφεραν ότι απολάμβαναν γενική αποδοχή και ανοχή, ένα καθεστώς το οποίο άλλες θρησκευτικές ομάδες δεν απολαμβάνουν πάντα.

## Παραπομπές


Κατηγορία:Πολιτισμός του Καζακστάν
Κατηγορία:Κοινωνία του Καζακστάν
Καζακσταν
Παγκόσμιο Πρωτάθλημα Στίβου 2019 – 400 μέτρα γυναικών

Τα **[[400 μέτρα]] γυναικών** στο **[[Παγκόσμιο Πρωτάθλημα Στίβου 2019]]** διεξάχθηκαν στο Διεθνές Στάδιο Καλίφα στις 30 Σεπτεμβρίου έως τις 3 Οκτωβρίου.

## Ρεκόρ

Τα παρακάτω ρεκόρ καταρρίφθηκαν κατά τη διάρκεια του αγώνα:

## Πρόγραμμα

## Αποτελέσματα

### Σειρές
Οι τρεις πρώτες κάθε σειράς (Q) και οι επόμενες έξι γρηγορότερες (q) προκρίνονται για τους ημιτελικούς.

### Ημιτελικοί
μικρογραφία|Ο δεύτερος ημιτελικός.
Οι δύο πρώτες κάθε σειράς (Q) και οι επόμενες δύο γρηγορότερες (q) προκρίονονται για τον τελικό.
}
|49.66
|Q
|- bgcolor="ccffcc"
|2
|1
|7
| align="left" |Σάλβα Έιντ-Νάσερ
| align="left" |
|49.79
|Q
|- bgcolor="ccffcc"
|3
|2
|4
| align="left" |Γουάντελιν Τζόναθας
| align="left" |
|50.07
|Q, 
|- bgcolor="ddffdd"
|4
|2
|7
| align="left" |Σέρικα Τζάκσον
| align="left" |
|50.10
|q
|- bgcolor="ccffcc"
|5
|1
|5
| align="left" |Φίλις Φράνσις
| align="left" |
|50.22
|Q, 
|- bgcolor="ccffcc"
|6
|3
|6
| align="left" |Στέφενι-Αν ΜακΦέρσον
| align="left" |
|50.70
|Q, 
|- bgcolor="ccffcc"
|7
|3
|5
| align="left" |Γιουστίνα Σβιέντι-Ερσέτιτς
| align="left" |
|50.96
|Q
|- bgcolor="ddffdd"
|8
|1
|6
| align="left" |Ίγκα Μπάουμγκαρτ-Βιτάν
| align="left" |
|51.02
|q, 
|-
|9
|1
|8
| align="left" |Πάολα Μοράν
| align="left" |
|51.08
|
|-
|10
|2
|5
| align="left" |Σάντα Γουίλιαμς
| align="left" |
|51.31
|
|-
|11
|2
|2
| align="left" |Λιζάν ντε Βίτε
| align="left" |
|51.41
|
|-
|12
|2
|3
| align="left" |Ροξάνα Γκόμεθ
| align="left" |
|51.56
|
|-
|13
|2
|9
| align="left" |Μπεντέρε Ομπόγια
| align="left" |
|51.58
|
|-
|14
|3
|3
| align="left" |Κένταλ Έλις
| align="left" |
|51.58
|
|-
|15
|3
|2
| align="left" |Έμιλι Ντάιαμοντ
| align="left" |
|51.62
|
|-
|16
|1
|3
| align="left" |Αλίγια Άμπραμς
| align="left" |
|51.71
|
|-
|17
|1
|2
| align="left" |Πέισιενς Όκον Τζορτζ
| align="left" |
|51.89
|
|-
|18
|3
|9
| align="left" |Μέρι Μοράα
| align="left" |
|52.11
|
|-
|19
|1
|4
| align="left" |Ντεμπορά Σανανέ
| align="left" |
|52.24
|
|-
|20
|2
|8
| align="left" |Λάντα Βόντροβα
| align="left" |
|52.25
|
|-
|21
|3
|8
| align="left" |Φέιβουρ Όβιλι
| align="left" |
|52.58
|
|-
|22
|1
|9
| align="left" |Λαβιάι Νίλσεν
| align="left" |
|52.94
|
|-
|23
|3
|7
| align="left" |Σακίμα Γουίμπλι
| align="left" |
|
|
|-
|
|3
|4
| align="left" |Γκαλαφέλε Μορόκο
| align="left" |
| colspan="2" |
|}

### Τελικός
μικρογραφία|245x245εσ|Ο τελικός.

## Παραπομπές

000400μ Γυ
Μακρυγιαννιό Ρεθύμνης

Το **Μακρυγιαννιό** ή **Μακρυγιάννι** είναι μικρό χωριό του Δήμου Μυλοποτάμου στην Περιφερειακή Ενότητα Ρεθύμνης της Κρήτης, το οποίο βρίσκεται στους νοτιοανατολικούς πρόποδες από τα Ταλαία Όρη (Κουλούκωνας) σε υψόμετρο 321 μέτρα. Απέχει 45 χλμ. Α. από το Ρέθυμνο (μέσω Πάνορμο) και 19 χλμ. Α.-ΝΑ. από το Πέραμα (έδρα του δήμου), ενώ μέσα από αυτό περνάει η παλιά ΕΟ Ηρακλείου - Ρεθύμνου. Ως οικισμός αναφέρεται επίσημα το 1925 με την ονομασία *Μακρυγιάννι* στο ΦΕΚ 27Α - 31/01/1925 να προσαρτάται στην τότε κοινότητα Αλόϊδων. Σύμφωνα με το σχέδιο Καλλικράτης, μαζί με το Δοξαρό, τον Κάμπο Δοξαρού, τον Μακρυγιάννη και τα Χελιανά αποτελούν την τοπική κοινότητα Δοξαρού που υπάγεται στη δημοτική ενότητα Κουλούκωνα του Δήμου Μυλοποτάμου και σύμφωνα την απογραφή του 2011 έχει πληθυσμό 30 κατοίκους.

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Χαλικοθήριο

Το **Χαλικοθήριο** είναι γένος εξαφανισμένων περισσοδακτύλων της οικογένειας Chalicotheriidae, που έζησε στην Ευρώπη, την Αφρική και την Ασία πριν 28.4-3.6 εκατομυρρια έτη πριν.

Το εν λόγω ζωο θα έμοιαζε πολύ με τα αλλά ειδη της οικογένειας Chalicotheriidae: ένα υπερμέγεθες χερσαίο φυτοφάγο με μεγάλα νύχια, και κοντά πίσω πόδια με οπλές, και σκούρα γούνα. 

Το είδος C.goldfussi από τον Μειόκαινο μέχρι τον Πλειστόκαινο που έζησε στην Ευρώπη περιγράφτηκε από τον Τζόναθαν Τζέικομπ Καπ το 1833.

## Περιγραφή
Τα χέρια του ήταν μακριά, με βαριά νύχια, επιτρέποντάς του  να περπατά  μόνο στα αρθρώματά του. Τα χέρια του τα χρησιμοποιηουσε  για να φτάςει στα κλαδιά των μεγάλων δέντρων και να τα φέρει κοντά στο μακρύ κεφάλι του για να τραφούν. Το ίδιο το κεφάλι που μοιάζει με άλογο δείχνει προσαρμογή σε μια δίαιτα μαλακής βλάστησης,

Στοιχεία υποδηλώνουν  ότι αυτά τα ζώα θα κάθονταν στα γόνατά τους για παρατεταμένες χρονικές περιόδους, πιθανώς κατά τη σίτιση. Η ενίσχυση των οστών στη ράχη στη ραχιαία πλευρά των χειροκίνητων φαλάγγων ερμηνεύεται ως ένδειξη πεζοπορίας, που πιθανότατα θα ήταν χρήσιμο να αποφευχθεί η φθορά των νυχιών, η διατήρησή τους για χρήση είτε ως τσουγκράνα συλλογής ζωοτροφών είτε ως τρομερή άμυνα όπλο, ή και τα δύο.

Όλα αυτά τα χαρακτηριστικά δείχνουν κάποια σύγκλιση με τέτοια άλλα πλάσματα οπωσ οι μεγάλοι πίθηκοι, οι αρκούδες (ειδικά τα πάντα ) και μια ομάδα δεινοσαύρων.

## Ταξινόμηση
Τα δείγματα από το Chalicotherium goldfussi βρέθηκαν στο Μεγάλο Δουκάτο της Έσσης,στη Γερμανία. Ο Johann Jakob Kaup, όταν περιέγραψε αυτό το νέο ζώο το 1833, βρήκε τα δόντια να μοιάζουν με βότσαλα και ονόμασε το πλάσμα αναλόγως. Αργότερα, τα άκρα που βρέθηκαν σε στρώματα που βρίσκονταν στο Sansan στο τμήμα Gers της Νοτιοδυτικής Γαλλίας, περιγράφηκαν για πρώτη φορά ως Macrotherium από τον Édouard Lartet το 1837. Περαιτέρω μελέτη αυτών των απολιθωμένων υπολειμμάτων και επακόλουθα ευρήματα από τον Filhol δικαιολογούν την παραπομπή του υλικού που περιγράφεται ως Macrotherium στο Chalicotherium.

Κατηγορία:Περισσοδάκτυλα
Κατηγορία:Εξαφανισμένα ζώα
Γκαμπριέλ Ζεσούς

Ο **Γκαμπριέλ Φερνάντο ντε Ζεσούς** (πορτογαλικά: *Gabriel Fernando de Jesus*, γενν. στις 3 Απριλίου 1997), γνωστός ως **Γκαμπριέλ Ζεσούς**, είναι Βραζιλιάνος επαγγελματίας ποδοσφαιρστής, ο οποίος αγωνίζεται ως επιθετικός για την Άρσεναλ και την Εθνική Βραζιλίας.

## Σταδιοδρομία σε συλλόγους

### Παλμέιρας
Ο Ζεσούς ξεκίνησε την επαγγελματική σταδιοδρομία του με την Παλμέιρας και το 2015 ψηφίστηκε ως καλύτερος νεοεισερχόμενος στο πρωτάθλημα Βραζιλίας, σε μία χρονιά που βοήθησε την ομάδα του να κατακτήσει το Κόπα ντο Μπραζίλ. Τον επόμενο χρόνο ψηφίστηκε παίκτης της χρονιάς για την Παλμέιρας, η οποία κατέκτησε το πρωτάθλημα για πρώτη φορά μετά από 22 χρόνια. 

### Μάντσεστερ Σίτι
Τον Ιανουάριο του 2017 αποκτήθηκε από την Μάντσεστερ Σίτι για 32 εκατομμύρια ευρώ και κέρδισε την Πρέμιερ Λιγκ το 2018, 2019, 2021 και 2022 το Λιγκ Καπ Αγγλίας το 2018, 2019 και 2020 και το Κύπελλο Αγγλίας το 2019. Σε 236 εμφανίσεις σκόραρε 95 φορές. 

### Άρσεναλ
Τον Ιούλιο του 2022 αποκτήθηκε από την Άρσεναλ για 45 εκατομμύρια λίρες. 

## Εθνική ομάδα
Αφότου είχε 21 συμμετοχές και εφτά γκολ με τις νεανικές εθνικές ομάδες, φτάνοντας στον τελικό του Παγκοσμίου Κυπέλλου Κ-20 και κατακτώντας το χρυσό ολυμπιακό μετάλλιο στους Ολυμπιακούς Αγώνες του 2016, πραγματοποίησε το ντεμπούτο του με την Εθνική αντρών το Σεπτέμβριο του 2016. Ήταν μέλος της εθνικής ομάδας που αγωνίστηκε στο Παγκόσμιο Κύπελλο του 2018 και του 2022 και στο Κόπα Αμέρικα του 2019, το οποίο και κατέκτησε και του 2021. Σε 64 εμφανίσεις με το εθνόσημο έχει σκοράρει 19 φορές.

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Βραζιλίας Κ20
Κατηγορία:Ποδοσφαιριστές ολυμπιακής ομάδας Βραζιλίας
Κατηγορία:Ποδοσφαιριστές Εθνικής Βραζιλίας
Κατηγορία:Βραζιλιάνοι Ολυμπιονίκες
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κόπα Αμέρικα 2019
Κατηγορία:Παίκτες νικητές Κόπα Αμέρικα
Κατηγορία:Ποδοσφαιριστές Σοσιεντάντε Εσπορτίβα Παλμέιρας
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Παγκοσμίου Κυπέλλου 2022
Χακίμ Ζιγές

Ο **Χακίμ Ζιγές** (*Hakim Ziyech*, 19 Μαρτίου 1993) είναι Μαροκινός ποδοσφαιριστής ο οποίος αγωνίζεται ως επιθετικός μέσος για την Ουιντάντ Καζαμπλάνκα και την εθνική ομάδα του Μαρόκου. Είναι γνωστός για το τελείωμά του, τη ντρίπλα, τις σέντρες, την τεχνική και τα στημένα.

Ο Ζιγές γεννήθηκε στην Ντρόντεν της Ολλανδίας και ξεκίνησε την επαγγελματική του καριέρα από τη Χερενφέιν το 2012 πρωτού αποκτηθεί από την Τβέντε δύο χρόνια αργότερα. Η σεζόν 2015–16 ήταν η πιο παραγωγική, με 17 γκολ και 10 ασσίστ στο πρωτάθλημα. Το 2016 ο Ζιγές αποκτήθηκε από τον Άγιαξ με πενταετές συμβόλαιο για έντεκα εκατομμύρια ευρώ. Το 2019 συμπεριλήφθηκε στους 20 καλύτερους παίκτες του Τσάμπιονς Λιγκ εκείνης της σεζόν. Τον Φεβρουάριο του 2020 αποκτήθηκε από την Τσέλσι έναντι 40 εκατομμυρίων ευρώ συν τα μπόνους. Το καλοκαίρι του 2024 αποκτήθηκε από την Γαλατασαράι. Toν Ιανουάριο του 2025 αποκτήθηκε από την Αλ Ντουχαΐλ. Τον Οκτώβριο του 2025 αποκτήθηκε από την Ουιντάντ Καζαμπλάνκα. Ο Ζιγές ήταν επιλέξιμος να αγωνιστεί τόσο με την Ολλανδία όσο και το Μαρόκο, όμως το 2015 επιβεβαίωσε ότι επέλεξε να αγωνιστεί με το Μαρόκο σε επίπεδο εθνικών. Ήταν μέλος της αποστολής του Μαρόκου στο Μουντιάλ 2018 και στο Μουντιάλ 2022.

## Παραπομπές


Κατηγορία:Μαροκινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές ΣΚ Χέρενφεν
Κατηγορία:Ποδοσφαιριστές ΦΚ Τβέντε
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Μαροκινοί ποδοσφαιριστές στο εξωτερικό
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κυπέλλου Εθνών Αφρικής 2023
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Αλ Ντουχαΐλ ΣΚ
Κατηγορία:Ποδοσφαιριστές Πρωταθλήματος Κατάρ
Κατηγορία:Ποδοσφαιριστές Ουιντάντ Καζαμπλάνκα
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Πρέμιερ Λιγκ
Κατηγορία:Παίκτες νικητές ΟΥΕΦΑ Τσάμπιονς Λιγκ
Μαρινιανά Ρεθύμνης

Τα **Μαρινιανά** είναι οικισμός της Τοπικής Κοινότητος Λιβαδίων του Δήμου Μυλοποτάμου στην Περιφερειακή Ενότητα Ρεθύμνης της Κρήτης, σε υψόμετρο 591 μέτρα. Απέχει 47 χλμ. Α.-ΝΑ. από το Ρέθυμνο (μέσω Πάνορμο) και 20 χλμ. ΝΑ. από το Πέραμα (έδρα του δήμου). Το χωριό είναι κτισμένο δίπλα και νότια των Λιβαδιών ενώ νοτιοανατολικά του και σε απόσταση 3 χλμ. είναι τα Ζωνιανά. Σύμφωνα με την τοπική παράδοση η ονομασία του  προέρχεται από το όνομα Μαρής που ήταν το επώνυμο των πρώτων κατοίκων του. Ως ξεχωριστός οικισμός αναφέρεται επίσημα το 1940 να απογράφεται στην τότε κοινότητα Λιβαδίων. Σύμφωνα με το σχέδιο Καλλικράτης, μαζί με τα Λιβάδια και την Κράνα αποτελούν την τοπική κοινότητα Λιβαδίων που υπάγεται στη δημοτική ενότητα Κουλούκωνα του Δήμου Μυλοποτάμου και σύμφωνα την απογραφή του 2011 έχει πληθυσμό 65 κατοίκους.

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Κοραντέν Τολισό

Ο **Κοραντέν Τολισό** (*Corentin Tolisso*, 3 Αυγούστου 1994) είναι Γάλλος ποδοσφαιριστής τογκολέζικης καταγωγής ο οποίος αγωνίζεται ως κεντρικός μέσος για την Μπάγερν Μονάχου και την εθνική ομάδα της Γαλλίας.

Προερχόμενος από τις ακαδημίες της Λυόν, πραγματοποίησε το ντεμπούτο του για το κλαμπ το 2013, με το οποίο αγωνίστηκε σε 160 αγώνες, σκοράροντας 29 φορές. Ανακηρύχθηκε μέλος της ομάδας της σαιζόν για το Γιουρόπα Λιγκ 2016-17. Το καλοκαίρι του 2017 αποκτήθηκε από την Μπάγερν Μονάχου για 41,5 εκατομμύρια ευρώ, ποσό ρεκόρ για γερμανικό σύλλογο.

Ο Τολισό έχει αγωνιστεί στις νεανικές εθνικές ομάδες της Γαλλίας και πραγματοποίησε το ντεμπούτο του με την εθνική αντρών το 2017. Ήταν μέλος της ομάδας η οποία κατέκτησε το Μουντιάλ 2018. Αγωνίστηκε στον τελικό ως αλλαγή του Μπλαιζ Ματουιντί στο 73ο λεπτό.

## Παραπομπές


## Εξωτερικοί σύνδεσμοι
* 
*

Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Ευρωπαϊκού Πρωταθλήματος 2020
Τσάρλες Αράνγκις

Ο **Τσάρλες Αράγκις** (*Charles Aránguiz*, 17 Απριλίου 1989) είναι Χιλιανός ποδοσφαιριστής ο οποίος αγωνίζεται ως μέσος για την Ουνιβερσιδάδ ντε Τσίλε και την εθνική ομάδα της Χιλής. Μπορεί να αγωνιστεί ως αμυντικός, κεντρικός και δεξιός πλάγιος μέσος.

Ξεκίνησε την καριέρα από την Κομπρελόα και αφότου πέρασε από την Κόλο-Κόλο, αποκτήθηκε από την Ουνιβερσιδάδ δε Τσίλε, με την οποία ήταν ένας από τους καλύτερους μέσους στο πρωτάθλημα Χιλής, με καλή αίσθηση της τακτικής, την εντυπωσιακή αντοχή και τις έξυπνες πάσες του. Είναι γνωστός επίσης για την τεχνική του κατάρτιση, την μαχητικότητα και την ικανότητα να κόβει και να μοιράζει πάσες, καθώς και στο σκοράρισμα. Το 2014 αποκτήθηκε από την Ιντερνασιονάλ και το 2015 από την Μπάγερ Λεβερκούζεν για περίπου 9 εκατομμύρια λίρες.

Ο Αράνγκις πραγματοποίησε το ντεμπούτο του με την εθνική αντρών το 2009. Ήταν μέλος των αποστολών της Χιλής στα Κόπα Αμέρικα 2015 και 2016, τα οποία και κατέκτησε, και στο Μουντιάλ 2014. 

## Παραπομπές


Κατηγορία:Χιλιανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Χιλής
Κατηγορία:Ποδοσφαιριστές Κομπρελόα
Κατηγορία:Ποδοσφαιριστές Κόλο-Κόλο
Κατηγορία:Ποδοσφαιριστές Κλουμπ Ουνιβερσιδάδ ντε Τσίλε
Κατηγορία:Ποδοσφαιριστές Σπορτ Κλαμπ Ιντερνασιονάλ
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Πριμέρα Ντιβιζιόν Χιλής
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Κόπα Αμέρικα 2015
Κατηγορία:Ποδοσφαιριστές Κόπα Αμέρικα Σεντενάριο
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές Κόπα Αμέρικα 2021
Κατηγορία:Παίκτες νικητές Κόπα Αμέρικα
Κατηγορία:FIFA Century Club
Πανελλήνιοι σκοπευτικοί αγώνες σταθερού στόχου 2019

Οι **Πανελλήνιοι σκοπευτικοί αγώνες σταθερού στόχου 2019** ήταν διοργάνωση των Πανελλήνιων σκοπευτικών αγώνων σταθερού στόχου, που διεξήχθη από την Σκοπευτική Ομοσπονδία Ελλάδος (ΣΚ.Ο.Ε.). Οι αγώνες πραγματοποιήθηκαν στο Εθνικό Σκοπευτήριο Βύρωνα, στο Σκοπευτήριο Μαλακάσας, στο Εθνικό Αθλητικό Κέντρο Βόλου και στο Πεδίο Βολής 698 ΑΒΠ Κορίνθου από τον Απρίλιο έως και τον Σεπτέμβριο του 2019.

Διεξήχθησαν επτά αγωνιστικές (7) φάσεις (Α, Β, Γ, Δ, Ε, ΣΤ, Ζ) στις κατηγορίες ανδρών-γυναικών, εφήβων-νεανίδων και παίδων Α΄-Β΄.

## Κάτοχοι μεταλλίων
### Ανδρών

1Ελεύθερο Πιστόλι → 50 μέτρα πιστόλι (ISSF 50 meter pistol)
2Τυφ. 0.22 Πρηνηδόν → 50 μέτρα τουφέκι πρηνηδόν (ISSF 50 meter rifle prone)
3Τυφ. 0.22 3 × 40 → 50 μέτρα τουφέκι τριών στάσεων (ISSF 50 meter rifle three positions)
4Πιστόλι ταχύτητας → 25 μέτρα πιστόλι ταχύτητας (ISSF 25 meter rapid fire pistol)

### Γυναικών

1Τυφ. 0.22 Πρηνηδόν → 50 μέτρα τουφέκι πρηνηδόν (ISSF 50 meter rifle prone)
2Τυφ. 0.22 3 × 40 → 50 μέτρα τουφέκι τριών στάσεων (ISSF 50 meter rifle three positions)

### Μικτό

## Πρόγραμμα
Το πρόγραμμα των αγώνων στους άνδρες και στις γυναίκες:
;6/4/2019 Εθνικό Σκοπευτήριο Βύρωνα, Βύρωνας
*Ανδρών: 10 μέτρα αεροβόλο πιστόλι, 10 μέτρα αεροβόλο πιστόλι ομαδικό, 10 μέτρα αεροβόλο τουφέκι, 10 μέτρα αεροβόλο τουφέκι ομαδικό
*Γυναικών: 10 μέτρα αεροβόλο πιστόλι, 10 μέτρα αεροβόλο πιστόλι ομαδικό, 10 μέτρα αεροβόλο τουφέκι, 10 μέτρα αεροβόλο τουφέκι ομαδικό

;7/4/2019 Εθνικό Σκοπευτήριο Βύρωνα, Βύρωνας
Μικτό: 10 μέτρα αεροβόλο πιστόλι, 10 μέτρα αεροβόλο τουφέκι

;13/4/2019 Εθνικό Σκοπευτήριο Βύρωνα, Βύρωνας
*Ανδρών: 50 μέτρα πιστόλι, 50 μέτρα πιστόλι ομαδικό, 50 μέτρα τουφέκι πρηνηδόν, 50 μέτρα τουφέκι πρηνηδόν ομαδικό
*Γυναικών: 50 μέτρα τουφέκι πρηνηδόν, 50 μέτρα τουφέκι πρηνηδόν ομαδικό

;13/4/2019 Σκοπευτήριο Μαλακάσας, Μαλακάσα
*Γυναικών: 25 μέτρα πιστόλι, 25 μέτρα πιστόλι ομαδικό

;14/4/2019 Εθνικό Σκοπευτήριο Βύρωνα, Βύρωνας
*Ανδρών: 50 μέτρα τουφέκι τριών στάσεων, 50 μέτρα τουφέκι τριών στάσεων ομαδικό
*Γυναικών: 50 μέτρα τουφέκι τριών στάσεων

;12/5/2019 Σκοπευτήριο Μαλακάσας, Μαλακάσα
*Ανδρών: 25 μέτρα πιστόλι ταχύτητας, 25 μέτρα πιστόλι ταχύτητας ομαδικό

;22/9/2019 Πεδίο Βολής 698 ΑΒΠ Κορίνθου, Κόρινθος
*Ανδρών: 300 μέτρα τουφέκι πρηνηδόν, 300 μέτρα τουφέκι πρηνηδόν ομαδικό

;28/9/2019 Σκοπευτήριο Μαλακάσας, Μαλακάσα
*Ανδρών: 25 μέτρα πιστόλι στάνταρτ, 25 μέτρα πιστόλι στάνταρτ ομαδικό

;29/9/2019 Σκοπευτήριο Μαλακάσας, Μαλακάσα
*Ανδρών: 25 μέτρα πιστόλι κεντρικής πυροδότησης, 25 μέτρα πιστόλι κεντρικής πυροδότησης ομαδικό
## Παραπομπές


Κατηγορία:Πανελλήνιο πρωτάθλημα σκοποβολής σταθερού στόχου
Κατηγορία:Σκοποβολή το 2019
Διαδικτυακή Ένωση Κριτικών Κινηματογράφου της Βοστώνης

Η ***Διαδικτυακή Ένωση Κριτικών Κινηματογράφου της Βοστώνης*** (**[[αγγλικά]]:Boston Online Film Critics Association**) 
είναι μια Αμερικανική ένωση κριτικών του Κινηματογράφου, που έχει έδρα την Βοστώνη στην Μασαχουσέτη 
των Ηνωμένων Πολιτειών Αμερικής και ιδρύθηκε το 2012.

Κάθε χρόνο, η Διαδικτυακή Ένωση απονέμει τα δικά της βραβεία των μελών της (BOFCA Awards), 
τα οποία αναγνωρίζουν τις καλύτερες ταινίες της χρονιάς.

## Κατηγορίες βραβείων
*Κορυφαίες 10 ταινίες του έτους
*Καλύτερη Ταινία
*Καλύτερη Σκηνοθεσία
*Καλύτερος Α' Ανδρικός Ρόλος
*Καλύτερος Α' Γυναικείος Ρόλος
*Καλύτερος Β' Ανδρικός Ρόλος
*Καλύτερος Β' Γυναικείος Ρόλος
*Καλύτερο Καστ
*Καλύτερο Σενάριο
*Καλύτερη Διεύθυνση Φωτογραφίας
*Καλύτερο Μοντάζ
*Καλύτερη Πρωτότυπη Μουσική
*Καλύτερη Ξενόγλωσση Ταινία
*Καλύτερη Ταινία Κινουμένων Σχεδίων
*Καλύτερο Ντοκιμαντέρ

## Παραπομπές

## Εξωτερικοί σύνδεσμοι
* Ο 

Κατηγορία:Κινηματογραφικά βραβεία στις Ηνωμένες Πολιτείες
Κατηγορία:Βραβεία κινηματογράφου
Κατηγορία:Πολιτισμός της Βοστώνης